เด็ดและตากใบให้แห้ง ใบออกรากใหม่ ย้ายและปลูกพืชอวบน้ำต้นใหม่
เวลาที่ดีที่สุดในการขยายพันธุ์พืชอวบน้ำก็คือตอนที่พืชเริ่มมีก้านไม้สีน้ำตาลยาวออกมาตรงด้านล่าง ซึ่งมักจะเกิดจากการที่พืชไม่ได้รับแสงอย่างเพียงพอ ทำให้มันสูงขึ้นและใบก็เริ่มจะยื่นออกมาเพื่อรับแสงให้มากขึ้น  พืชอวบน้ำที่มีก้านยาวเราเรียกว่าพืชเก้งก้าง เด็ดใบที่อยู่ด้านล่าง และปล่อยให้ใบที่อ่อนกว่าและเล็กกว่าเจริญเติบโตอยู่ด้านบน ความพยายามในการขยายพันธุ์ของคุณน่าจะมีโอกาสประสบความสำเร็จมากขึ้นหากคุณเริ่มจากใบแม่ที่สมบูรณ์ ในการหาใบเพื่อมาขยายพันธุ์นั้น ให้มองหาใบพืชอวบน้ำที่  เป็นสีเดียวกันทั้งใบไม่มีสีคล้ำ ไม่ฉีกหรือแตก ไม่มีจุดหรือลาย ดูอวบเต็มใบดี วิธีการดึงใบเพื่อขยายพันธุ์ที่ดีที่สุดคือค่อยๆ ใช้มือเด็ด ใช้นิ้วโป้งกับนิ้วชี้จับใบที่สมบูรณ์ จับไว้ให้แน่นแต่เบามือตรงใกล้ๆ ฐานที่ติดอยู่กับลำต้น จากนั้นบิดไปบิดมาเบาๆ และค่อยๆ ขยับไปมาจนกว่าใบจะหลุดออกมา จับใบตรงฐานเพื่อไม่ให้ใบฉีดขาด ใบต้องหลุดออกจากลำต้นมาทั้งฐาน ไม่อย่างนั้นมันจะตาย หลังจากเด็ดใบออกจากลำต้นแล้ว ให้วางลงบนผ้าขนหนูหรือกระดาษรองอบ ตากไว้ในที่อบอุ่นที่ไม่ได้รับแสงโดยตรงจนแห้ง ทิ้งไว้ 3-7 วันจนกว่าแผลจะหายและมีแผลเป็นหรือสะเก็ดแผลเกิดขึ้นตรงบริเวณที่ใบถูกดึงออกจากลำต้น ถ้าคุณนำใบที่เด็ดออกมาลงดินโดยไม่รอให้แผลหายก่อน ใบจะเน่าและตายก่อนที่จะขึ้นเป็นต้นใหม่ เทฮอร์โมนเร่งรากลงในฝาขวด (น้ำผึ้งสามารถใช้แทนฮอร์โมนเร่งรากได้เป็นอย่างดี) ใช้ผ้าขนหนูหมาดเช็ดปลายแผลเป็นของต้นไม้เพื่อเพิ่มความชื้นเล็กน้อย จากนั้นจุ่มด้านปลายที่ชุ่มชื้นลงในฮอร์โมนเร่งราก ทำรูเล็กๆ ในดินปลูกแล้วจุ่มด้านปลายของใบลงในรูที่จิ้มไว้ทันที ใช้นิ้วแตะๆ ดินรอบๆ ฮอร์โมนเร่งราก ฮอร์โมนเร่งรากไม่ได้จำเป็นต่อการขยายพันธุ์พืชอวบน้ำจากใบ แต่จะช่วยย่นระยะเวลาการออกรากใหม่และเพิ่มโอกาสในการขยายพันธุ์ให้สำเร็จ ใส่ดินสำหรับปลูกกระบองเพชร/พืชอวบน้ำหรือทรายชื้นลงไปในถาดตื้น วางใบไม้ลงบนดินโดยให้ด้านที่มีแผลเป็นชี้ขึ้นบนและอยู่ห่างจากดิน   คุณต้องใช้ดินสำหรับปลูกต้นกระบองเพชรหรือพืชอวบน้ำ เพราะต้นไม้ต้องการดินที่ระบายน้ำได้ดีในการเจริญเติบโต นอกจากนี้คุณยังสามารถผสมดินเองได้ด้วยจากทราย เพอร์ไลต์ และดินปลูกในอัตราส่วนที่เท่ากัน พืชอวบน้ำส่วนใหญ่เป็นพืชที่อาศัยอยู่ในทะเลทราย ซึ่งหมายความว่าต้นโตเต็มวัยจะต้องการแสงแดดโดยตรงมากๆ เพื่อเจริญเติบโต แต่เวลาที่คุณขยายพันธุ์พืชอวบน้ำจากใบ มันต้องการแสงแดดแต่ไม่โดนแดดโดยตรงจนกว่าต้นใหม่จะเป็นต้นสมบูรณ์ วางใบที่เด็ดออกมาไว้ข้างหน้าต่างอบอุ่นที่ไม่โดนแดดโดยตรง หรือมีต้นไม้หรือมูลี่บังแดด พืชอวบน้ำที่เพิ่งออกรากต้องการน้ำมากกว่าต้นโตเต็มวัยเล็กน้อย แต่ถ้าน้ำมากไปก็จะทำให้ต้นเน่าและตายได้ แทนที่จะรดน้ำ ให้ใช้ขวดสเปรย์พรมน้ำลงดินทุกวัน คุณแค่ต้องคอยทำให้ดินชั้นบนชื้น ถ้าคุณอยู่ในที่ที่มีความชื้นในอากาศมากๆ คุณอาจจะไม่ต้องพรมน้ำลงบนใบขณะที่มันออกรากเลยก็ได้ หลังจากผ่านไปประมาณ 4 สัปดาห์ ใบจะเริ่มมีรากสีชมพูงอกออกมาจากบริเวณที่ถูกตัด โรยดินชั้นบางๆ ลงบนรากเพื่อไม่ให้รากแห้ง  พอรากถูกฝังลงไปแล้ว มันก็จะเจริญเติบโตกลายเป็นพืชอวบน้ำต้นใหม่ พอต้นใหม่เริ่มมีใบงอกออกมาแล้ว ก็สามารถย้ายไปไว้ในกระถางของมันได้เลย ในที่สุดรากจากต้นใหม่ก็จะงอกออกมาและพืชอวบน้ำต้นใหม่ก็จะเริ่มออกใบของมันเอง ใบแม่ที่คุณใช้ขยายพันธุ์ต้นใหม่ก็จะเริ่มเหี่ยว ค่อยๆ บิดและขยับใบแม่ออกจากต้นใหม่ ระวังอย่าให้รากที่เพิ่งขึ้นใหม่เสียหาย เมื่อใบแม่เหี่ยวลงแล้ว ก็ถึงเวลาที่ต้องย้ายพืชอวบน้ำแต่ละต้นลงกระถางของมันเสียที เริ่มจากกระถางขนาด 2 นิ้ว (5 ซม.) ที่มีรูระบายข้างใต้ พืชอวบน้ำจะเจริญเติบโตได้ดีในกระถางเล็กมากกว่ากระถางใหญ่ วางกรวดลงบนด้านล่างของกระถางเพื่อให้ระบายน้ำได้ดียิ่งขึ้น จากนั้นเติมดินผสมสำหรับปลูกพืชอวบน้ำที่ซื้อมาหรือทำเองลงในกระถางจนเต็ม  ดินผสมที่เหมาะกับพืชอวบน้ำมากที่สุดคือส่วนผสมของทราย เพอร์ไลต์ และดินปลูกในอัตราส่วนที่เท่ากัน คุณจะต้องมีกระถางสำหรับต้นพืชอวบน้ำที่คุณขยายพันธุ์ต้นละ 1 กระถาง เอานิ้วจิ้มตรงกลางของดินให้เป็นรู วางต้นใหม่ลงในรูและเอาแปรงปัดดินคลุมเหนือรากไว้ ต้องใช้เวลาประมาณ 1 ปีกว่าพืชอวบน้ำที่งอกมาใหม่จะมีขนาดปกติ ขณะที่มันค่อยๆ โต คุณสามารถย้ายมันไปปลูกในกระถางที่ใหญ่กว่าได้ พอต้นใหม่สมบูรณ์และย้ายไปปลูกในกระถางแล้ว คุณก็ไม่ต้องพรมน้ำทุกวันและเปลี่ยนมารดน้ำตามตารางการรดน้ำพืชอวบน้ำโตเต็มวัยแทน ระหว่างที่เว้นช่วงรดน้ำก็ปล่อยให้ดินแห้งสนิทไปเลย และรดน้ำต่อเมื่อจำเป็นเท่านั้น เวลาที่รดน้ำพืชอวบน้ำ ให้รดจนชุ่มเพื่อให้ดินเปียกทั่ว หลังจากย้ายพืชอวบน้ำต้นใหม่ลงกระถางแล้ว ก็ย้ายไปไว้ในที่อบอุ่นที่ได้รับแสงแดดโดยตรงมากๆ หน้าต่างที่หันไปทางทิศใต้และทิศตะวันออกจะได้แสงแดดโดยตรงมากที่สุดหากไม่มีอะไรมาบัง
เลือกเวลาที่เหมาะสม. เลือกใบที่สมบูรณ์. บิดใบออกจากลำต้น. ปล่อยให้แผลของใบแห้ง. จุ่มใบที่มีแผลเป็นลงในฮอร์โมนเร่งราก. วางใบไม้ลงบนภาชนะสำหรับเพาะ. ให้ใบรับแสงแดดมากๆ แต่อย่าให้โดนแดดโดยตรง. พรมน้ำทุกวันจนกว่ารากจะงอก. เอาดินกลบราก. เด็ดใบแม่ทิ้งไป. เตรียมกระถางเล็กๆ ที่มีรูระบายดี. ย้ายพืชอวบน้ำต้นใหม่ลงดิน. รดน้ำเมื่อดินแห้ง. ให้ต้นไม้ได้รับแสงแดดเยอะๆ.
https://www.wikihow.com/Propagate-Succulents-from-Leaves https://www.wikihow.com/Propagate-Succulents-from-Leaves https://www.wikihow.com/Propagate-Succulents-from-Leaves
Removing and Drying the Leaves Sprouting New Roots Transplanting and Growing the New Succulents